ΚΟΙΝΗ ΘΕΣΗ (ΕΚ) αριθ. 13/94 η οποία καθορίστηκε από το Συμβούλιο στις 4 Μαρτίου 1994 για τη θέσπιση της οδηγίας 94/. . ./ΕΚ του Ευρωπαϊκού Κοινοβουλίου και του Συμβουλίου της . . . σχετικά με τις συσκευασίες και τα απορρίμματα συσκευασίας (94/C 137/08)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας με τη διαδικασία του άρθρου 189 Β της συνθήκης,

Εκτιμώντας:

1. ότι θα πρέπει να εναρμονιστούν τα διάφορα εθνικά μέτρα για τη διαχείριση των συσκευασιών και των απορριμμάτων συσκευασίας προκειμένου, αφενός, να αποτραπούν ή να μειωθούν οι σχετικές επιπτώσεις στο περιβάλλον, επιτυγχάνοντας, κατ' αυτόν τον τρόπο, υψηλό επίπεδο προστασίας του περιβάλλοντος, και αφετέρου, να διασφαλιστεί η λειτουργία της εσωτερικής αγοράς και να αποφευχθούν εμπόδια στο εμπόριο καθώς και στρεβλώσεις και περιορισμοί του ανταγωνισμού εντός της Κοινότητας 7

2. ότι είναι σημαντικό, για τους στόχους της παρούσας οδηγίας, να τηρείται, ως γενική αρχή, το ότι τα μέτρα που λαμβάνονται σε ένα κράτος μέλος για την προστασία του περιβάλλοντος δεν θα πρέπει να επηρεάζουν αρνητικά τις δυνατότητες άλλων κρατών μελών να επιτύχουν τους στόχους της παρούσας οδηγίας 7

3. ότι η παρούσα οδηγία θα πρέπει να καλύπτει όλα τα είδη συσκευασιών που διατίθενται στην αγορά και όλα τα απορρίμματα συσκευασίας 7 ότι, ως εκ τούτου, η οδηγία 85/339/ΕΟΚ του Συμβουλίου της 27ης Ιουνίου 1985 για τις συσκευασίες υγρών τροφίμων (3), θα πρέπει να καταργηθεί 7

4. ότι η συσκευασία έχει ζωτική κοινωνική και οικονομική αποστολή και, συνεπώς, τα μέτρα που προβλέπονται από την παρούσα οδηγία θα πρέπει να εφαρμόζονται υπό την επιφύλαξη άλλων σχετικών νομοθετικών απαιτήσεων που αφορούν την ποιότητα και τη μεταφορά συσκευασιών ή συσκευασμένων αγαθών 7

5. ότι, σύμφωνα με την κοινοτική στρατηγική για τη διαχείριση των απορριμμάτων, η οποία περιλαμβάνεται στο ψήφισμα του Συμβουλίου της 7ης Μαΐου 1990 σχετικά με την πολιτική διαχείρισης των αποβλήτων (4) και στην οδηγία 75/442/ΕΟΚ του Συμβουλίου της 15ης Ιουλίου 1977 περί των στερεών αποβλήτων (5), η διαχείριση των συσκευασιών και των απορριμμάτων συσκευασίας θα πρέπει να περιλαμβάνει, ως πρώτη προτεραιότητα, την πρόληψη της δημιουργίας απορριμμάτων συσκευασίας και, ως περαιτέρω θεμελιώδεις αρχές, την επαναχρησιμοποίηση των συσκευασιών, την ανακύκλωση και άλλες μορφές ανάκτησης των απορριμμάτων συσκευασίας και, συνεπώς, τη μείωση της τελικής διάθεσης των απορριμμάτων αυτών 7

6. ότι, εφόσον οι τεχνικές αξιολόγησης, όπως οι οικολογικοί απολογισμοι, οι οποίοι θα πρέπει να ενθαρρυνθούν περισσότερο, γενικά δεν δικαιολογούν μία ακριβέστερη ιεράρχηση των μεθόδων διαχείρισης, η επαναχρησιμοποίηση, η ανακύκλωση και η ανάκτηση μπορούν να θεωρούνται ισότιμες για τη μείωση των επιπτώσεων των συσκευασιών στο περιβάλλον 7

7. ότι η πρόληψη της δημιουργίας των απορριμμάτων συσκευασίας πρέπει να πραγματοποιείται με κατάλληλα μέτρα, συμπεριλαμβανομένων των πρωτοβουλιών που λαμβάνονται εντός των κρατών μελών, σύμφωνα με τους στόχους της παρούσας οδηγίας 7

8. ότι τα κράτη μέλη μπορούν να ενθαρρύνουν συστήματα επαναχρησιμοποίησης συσκευασιών οι οποίες μπορούν να επαναχρησιμοποιηθούν κατά τρόπο αβλαβή για το περιβάλλον, σύμφωνα με τη συνθήκη, προκειμένου να επωφεληθούν από τη συμβολή των συστημάτων αυτών στην προστασία του περιβάλλοντος 7

9. ότι, από περιβαλλοντική άποψη, η ανακύκλωση θα πρέπει να αποτελεί σημαντικό τμήμα της ανάκτησης, προκειμένου, κυρίως, να μειωθεί η καταναλωση ενέργειας και πρωτογενών πρώτων υλών, καθώς και η τελική διάθεση των απορριμμάτων 7

10. ότι η ανάκτηση ενέργειας είναι ένα αποτελεσματικό μέσο της ανάκτησης απορριμμάτων συσκευασίας 7

11. ότι ο ποσοτικοί στόχοι που καθορίζονται στα κράτη μέλη σχετικά με την ανάκτηση και την ανακύκλωση των απορριμμάτων συσκευασίας θα πρέπει να περιλαμβάνονται μεταξύ συγκεκριμένων ορίων, ούτως ώστε να λαμβάνονται υπόψη οι διάφορες καταστάσεις στα κράτη μέλη και να αποφεύγεται η δημιουργία εμποδίων στο εμπόριο και στρεβλώσεις του ανταγωνισμού 7

12. ότι θα πρέπει να καθοριστεί μεσοπρόθεσμη προθεσμία για την επίτευξη των προαναφερόμενων ποσοτικών στόχων και μακροπρόθεσμη προθεσμία για τους ποσοτικούς στόχους οι οποίοι θα πρέπει να προσδιοριστούν σε μεταγενέστερο στάδιο με σκοπό αυτοί οι ποσοτικοί στόχοι να επεκταθούν ουσιαστικά, προκειμένου να επιτευχθούν αποτελέσματα σε μεσοπρόθεσμη βάση και να δοθεί στους οικονομικούς φορείς, στους καταναλωτές και στις δημόσιες αρχές η αναγκαία μακροπρόθεσμη προοπτική 7

13. ότι το Συμβούλιο θα πρέπει να εξετάσει, βάσει εκθέσεων της Επιτροπής, την πρακτική εμπειρία που έχει επιτευχθεί στα κράτη μέλη κατά την επεξεργασία των προαναφερομένων ποσοτικών στόχων και τα πορίσματα της επιστημονικής έρευνας και των τεχνικών αξιολόγησης όπως οι οικολογικοί απολογισμοί 7

14. ότι στα κράτη μέλη τα οποία έχουν ή πρόκειται να καταρτίσουν προγράμματα που θα υπερβαίνουν αυτά τα όρια των ποσοτικών στόχων θα πρέπει να επιτραπεί να επιδιώξουν αυτούς τους ποσοτικούς στόχους για μια υψηλού επιπέδου προστασία του περιβάλλοντος, υπό τον όρο ότι τα μέτρα αυτά θα αποφεύγουν στρεβλώσεις στην εσωτερική αγορά και δεν θα παρεμποδίξουν άλλα κράτη μέλη να συμμοφωθούν προς την παρούσα οδηγία 7 ότι η Επιτροπή θα πρέπει να επιβεβαιώσει τα μέτρα αυτά μετά από κατάλληλη διαπίστωση 7

15. ότι, από την άλλη πλευρά, σε ορισμένα κράτη μέλη, λόγω των ειδικών συνθηκών τους, μπορεί να επιτραπεί να υιοθετήσουν χαμηλότερους ποσοτικούς στόχους, υπό τον όρο ότι επιτυγχάνουν ένα ελάχιστο ποσοτικό στόχο ανάκτησης εντός της ταχθείσας προθεσμίας, και τους γενικούς ποσοτικούς στόχους σε μεγαλύτερη προθεσμία 7

16. ότι η διαχείριση των συσκευασιών και των απορριμμάτων συσκευασίας απαιτεί τη θέσπιση από τα κράτη μέλη συστημάτων επιστροφής, συλλογής και ανάκτησης 7 ότι τα συστήματα αυτά θα πρέπει να είναι ανοικτά για συμμετοχή όλων των ενδιαφερομένων μερών και να έχουν σχεδιαστεί κατά τρόπον ώστε να αποφεύγεται η διάκριση σε βάρος των εισαγομένων προϊόντων καθώς και εμπόδια στο εμπόριο ή στρεβλώσεις του ανταγωνισμού, σύμφωνα με τη συνθήκη 7

17. ότι το θέμα της σήμανσης των συσκευασιών σε κοινοτική βάση απαιτεί περαιτέρω μελέτη, αλλά θα πρέπει να αποφασιστεί από την Κοινότητα στο εγγύς μέλλον 7

18. ότι, προκειμένου να μειωθεί στο ελάχιστο η επίπτωση των συσκευασιών και των απορριμμάτων συσκευασίας στο περιβάλλον και προκειμένου να αποφευχθούν εμπόδια στο εμπόριο και στρέβλωση του ανταγωνισμού, είναι επίσης αναγκαίο να καθοριστούν οι βασικές απαιτήσεις σε σχέση με τη σύνθεση και την επαναχρησιμοποιήσιμη και ανακτήσιμη, συμπεριλαμβανομένης της ανακυκλώσιμης, φύσης των συσκευασιών και να καθοριστούν τα επίπεδα συγκέντρωσης βαρέων μετάλλων που ενυπάρχουν στις συσκευασίες μαζί με τις προσήκουσες εξαιρέσεις, που θα πρέπει να προσδιορίζονται από την Επιτροπή, σε ειδικές περιπτώσεις, στα πλαίσια μιας διαδικασίας επιτροπής 7

19. ότι οι απαιτήσεις για την κατασκευή των συσκευασιών δεν θα πρέπει να εφαρμόζονται στις συσκευασίες που χρησιμοποιούνται για ένα συγκεκριμένο προϊόν πριν από την ημερομηνία έναρξης ισχύος της παρούσας οδηγίας 7 ότι απαιτείται επίσης μεταβατική περίοδος για την εμπορία συσκευασιών 7

20. ότι το χρονοδιάγραμμα της διάταξης για τη διάθεση στην αγορά συσκευασιών που ανταποκρίνονται σε όλες τις βασικές απαιτήσεις θα πρέπει να λάβει υπόψη το γεγονός ότι, τα ευρωπαϊκά πρότυπα, προετοιμάζονται από το αρμόδιο όργανο τυποποίησης 7 ότι, ωστόσο, θα πρέπει να εφαρμοστούν αμελλητί οι διατάξεις για τα μέσα απόδειξης της πιστότητας των εθνικών προτύπων 7

21. ότι θα πρέπει να προωθηθεί η κατάρτιση ευρωπαϊκών προτύπων όσον αφορά τις βασικές απαιτήσεις και άλλα σχετικά θέματα 7

22. ότι τα μέτρα που προβλέπονται από την παρούσα οδηγία προϋποθέτουν την ανάπτυξη ικανοτήτων για ανάκτηση και ανακύκλωση και διεξόδους στην αγορά για τα ανακυκλωμένα υλικά συσκευασιών 7

23. ότι η συμπερίληψη του ανακυκλωμένου υλικού στις συσκευασίες δεν θα πρέπει να αντιβαίνει προς τις σχετικές διατάξεις για την υγιεινή, την υγειά και την ασφάλεια του καταναλωτή 7

24. ότι χρειάζονται στοιχεία σε κοινοτική κλίμακα, σχετικά με τις συσκευασίες και τα απορρίμματα συσκευασίας, προκειμένου να παρακολουθείται η εφαρμογή των στόχων της παρούσας οδηγίας 7

25. ότι έχει βασική σημασία όλοι όσοι σχετίζονται με την παραγωγή, τη χρήση, την εισαγωγή και τη διανομή συσκευασιών και συσκευασμένων προϊόντων να αποκτήσουν μεγαλύτερη επίγνωση του βαθμού στον οποίο οι συσκευασίες γίνονται απορρίμματα, και ότι, σύμφωνα με την αρχή «ο ρυπαίνων πληρώνει», να αποδέχονται την ευθύνη για τα απορρίμματα αυτά 7 ότι η εκπόνηση και η εφαρμογή των προβλεπόμενων από την παρούσα οδηγία μέτρων θα πρέπει να προϋποθέτουν και να απαιτούν, όπου χρειάζεται, τη στενή συνεργασία όλων των εταίρων, με πνεύμα συμμετοχής στην ευθύνη 7

26. ότι οι καταναλωτές διαδραματίζουν κύριο ρόλο κατά τη διαχείριση των συσκευασιών και των απορριμμάτων συσκευασίας και ότι, επομένως, πρέπει να είναι επαρκώς ενημερωμένοι, ούτως ώστε να προσαρμόζουν τη συμπεριφορά και τη στάση τους 7

27. ότι η ένταξη ενός ειδικού κεφαλαίου για τη διαχείριση των συσκευασιών και των απορριμμάτων συσκευασίας στα σχέδια διαχείρισης των αποβλήτων που απαιτούνται δυνάμει της οδηγίας 75/442/ΕΟΚ, θα συμβάλει στην αποτελεσματική εφαρμογή της παρούσας οδηγίας 7

28. ότι προκειμένου να διευκολυνθεί η επίτευξη των στόχων της παρούσας οδηγίας, μπορεί να χρειαστεί να χρησιμοποιηθούν οικονομικά μέσα από τα κράτη μέλη σύμφωνα με τις διατάξεις της συνθήκης 7

29. ότι τα κράτη μέλη θα πρέπει να κοινοποιούν στην Επιτροπή, υπό την επιφύλαξη της οδηγίας 83/89/ΕΟΚ του Συμβουλίου της 28ης Μαρτίου 1983 για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών (6), τα σχέδια μέτρων που έχουν την πρόθεση να θεσπίσουν, πριν από τη θέσπιση τους, ούτως ώστε να μπορεί να διαπιστωθεί κατά πόσον είναι σύμφωνα ή όχι με την παρούσα οδηγία 7

30. οτί η Επιτροπή πρέπει να εξασφαλίσει, στα πλαίσια διαδικασίας επιτροπής, την προσαρμογή στην επιστημονική και τεχνική πρόοδο του συστήματος αναγνώρισης των συσκευασιών και των σχημάτων που σχετίζονται με σύστημα βάσης δεδομένων 7

31. ότι είναι αναγκαίο να προβλεφθεί η δυνατότητα λήψης ειδικών μέτρων για την αντιμετώπιση τυχόν δυσκολιών που ανακύπτουν κατά την εφαρμογή της παρούσας οδηγίας, προσφεύγοντας, όπου χρειάζεται, στην ίδια διαδικασία επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στόχοι

(1) Η παρούσα οδηγία αποσκοπεί στην εναρμόνιση των εθνικών μέτρων που αφορούν τη διαχείριση των συσκευασιών και των απορριμμάτων συκευασίας, προκειμένου, αφενός, να προληφθούν ή να μειωθούν οι επιπτώσεις τους επί του περιβάλλοντος όλων των κρατών μελών καθώς και τρίτων χωρών. εξασφαλίζοντας, με τον τρόπο αυτό, υψηλό επίπεδο προστασίας του περιβάλλοντος, και, αφετέρου, να διασφαλιστεί η λειτουργία της εσωτερικής αγοράς και να αποφευχθούν εμπόδια στο εμπόριο καθώς και στρεβλώσεις και περιορισμοί του ανταγωνισμού εντός της Κοινότητας.

(2) Για το σκοπό αυτό, η παρούσα οδηγία θεσπίζει μέτρα που αποσκοπούν, κατά πρώτη προτεραιότητα, στην πρόληψη της δημιουργίας απορριμμάτων συσκευασίας και ως περαιτέρω θεμελιώδεις αρχές, στην επαναχρησιμοποίηση των συσκευασιών, στην ανακύκλωση και σε άλλες μορφές ανάκτησης των απορριμμάτων συσκευασίας και, ως εκ τούτου, στη μείωση της τελικής διάθεσης των απορριμμάτων αυτών.

Άρθρο 2

Πεδίο εφαρμογής

1. Η παρούσα οδηγία καλύπτει όλες τις συσκευασίες που διατίθενται στην αγορά της Κοινότητας και όλα τα απορρίμματα συσκευασίας, που είτε έχουν χρησιμοποιηθεί είτε προέρχονται από τις βιομηχανίες το εμπόριο, τα γραφεία, τα καταστήματα, τις υπηρεσίες, τα νοικοκυριά ή οιαδήποτε άλλη πηγή, ανεξάρτητα από τα χρησιμοποιούμενα υλικά.

2. Η παρούσα οδηγία ισχύει με την επιφύλαξη των υφιστάμενων ποιοτικών απαιτήσεων για τις συκευασίες, όπως οι απαιτήσεις ασφαλείας, προστασίας της υγείας και της υγιεινής των συσκευασμένων προϊόντων ή των υφισταμένων απαιτήσεων περί μεταφοράς, και με την επιφύλαξη των διατάξεων της οδηγίας 91/689/ΕΟΚ του Συμβουλίου της 12ης Δεκεμβρίου 1991 σχετικά με τα επικίνδυνα απόβλητα (7).

Άρθρο 3

Ορισμοί

Για τους σκοπούς της παρούσας οδηγίας, νοούνται ως:

1. «Συσκευασία»: κάθε προϊόν, κατασκευασμένο από οποιουδήποτε είδους υλικό, και προοριζόμενο να χρησιμοποιείται για να περιέχει αγαθά και για την προστασία, τη διακίνηση, τη διάθεση και την παρουσίαση αγαθών, από πρώτες ύλες μέχρι επεξεργασμένα αγαθά, από τον παραγωγό μέχρι τον χρήστη ή τον καταναλωτή.

Ως «συσκευασία» νοείται μόνον:

α) η συσκευασία προς πώληση ή πρωτογενής συσκευασία, δηλαδή η συσκευασία η σχεδιασμένη κατά τρόπο που να αποτελεί, στο σημείο αγοράς, χωριστή μονάδα προς πώληση στον τελικό χρήστη ή καταναλωτή 7

β) η ομαδοποιημένη συσκευασία ή δευτερογενής συσκευασία, δηλαδή η συσκευασία η σχεδιασμένη κατά τρόπο που να αποτελεί, στο σημείο αγοράς, σύνολο ορισμένου αριθμού μονάδων προς πώληση, είτε αυτές πωλούνται ως έχουν στον τελικό χρήστη ή καταναλωτή, είτε χρησιμεύουν μόνο για την πλήρωση των εκθετηρίων στο σημείο πώλησης 7 η εν λόγω συσκευσία μπορεί να αφαιρείται από το προϊόν χωρίς να επηρεάζονται τα χαρακτηριστικά του 7

γ) η συσκευασία μεταφοράς ή τριτογενής συσκευασία, δηλαδή η συσκευασία η σχεδιασμένη κατά τρόπο που να διευκολύνει τη διακίνηση και μεταφορά αριθμού μονάδων προς πώληση ή ομαδοποιημένων συσκευασιών, προκειμένου να αποφεύγεται η δια χειρός διακίνηση και οι ζημίες κατά τη μεταφορά. Στις συσκευασίες μεταφοράς δεν περιλαμβάνονται τα εμπορευματοκιβώτια των οδικών, σιδηροδρομικών, θαλάσσιων και αεροπορικών μεταφορών.

2. «Απορρίμματα συσκευασίας»: κάθε συσκευασία ή υλικό συσκευασίας που καλύπτεται από τον ορισμό των αποβλήτων που περιέχεται στην οδηγία 75/442/ΕΟΚ, εξαιρουμένων των καταλοίπων παραγωγής.

3. «Διαχείριση απορριμμάτων συσκευασίας»: η διαχείριση των αποβλήτων όπως ορίζεται στην οδηγία 75/442/ΕΟΚ.

4. «Πρόληψη»: η μείωση της ποσότητας και της ζημιογόνου για το περιβάλλον δράσης:

- των περιεχομένων υλικών και ουσιών, στις συσκευασίες και τα απορρίμματα συσκευασίας,

- των συσκευασιών ή των απορριμμάτων σε επίπεδο παραγωγικών διαδικασιών και στα στάδια της εμπορίας, διανομής, χρήσης και εξάλειψης,

ιδίως με την ανάπτυξη «καθαρών» προϊοίντων και τεχνολογιών.

5. «Επαναχρησιμοποίηση»: κάθε διεργασία δια της οποίας οι συσκευασίες που έχουν μελετηθεί και σχεδιαστεί προκειμένου να εκπληρώνουν κατά τη διάρκεια του κύκλου ζωής τους έναν αριθμό διαδρομών ή επιστροφών, επαναπληρούνται ή χρησιμοποιούνται για τον ίδιο σκοπό για τον οποίο έχουν σχεδιαστεί 7 οι επαναχρησιμοποιήσιμες αυτές συσκευασίες γίνονται απορρίμματα συσκευασίας όταν πάψουν να υπόκεινται σε επαναχρησιμοποίηση,

6. «Ανάκτηση»: κάθε πραγματοποιούμενη εργασία από τις προβλεπόμενες στο παράρτημα ΙΙ Β της οδηγίας 75/442/ΕΟΚ.

7. «Ανακύκλωση»: η επανεπεξεργασία σε διαδικασία παραγωγής των απορριπτόμενων υλικών προκειμένου να χρησιμοποιηθούν για τον αρχικό τους σκοπό ή για άλλους σκοπούς, συμπεριλαμβανομένης της λιπασματοποίησης αλλά εξαιρουμένης της ανάκτησης ενέργειας.

8. «Ανάκτηση ενέργειας»: η χρησιμοποίηση καύσιμων απορριμμάτων συσκευασίας ως μέσων παραγωγής ενέργειας, με άμεση καύση, μαζί ή χωρίς άλλα απόβλητα, αλλά με ανάκτηση της θερμότητας.

9. «Λιπασματοποίηση»: η επεξεργασία των οργανικών μερών των απορριμμάτων συσκευασίας υπό αερόβιες ή αναερόβιες συνθήκες, για την παραγωγή σταθεροποιημένων οργανικών καταλοίπων.

10. «Βιομεθανοποίηση»: η επεξεργασία των απορριμμάτων συσκευασίας, υπό αναερόβιες συνθήκες δια της οποίας παράγεται μεθάνιο και σταθεροποιημένα οργανικά κατάλοιπα αλλά εξαιρουμένης της μεθόδου αυτής από την υγειονομική ταφή.

11. «Διάθεση»: κάθε πραγματοποιούμενη εργασία ό 7πως προβλέπεται στο παράρτημα ΙΙ Α της οδηγίας 75/442/ΕΟΚ.

12. «Οικονομικοί παράγοντες»: σε σχέση με τις συσκευασίες, οι προμηθευτές υλικών συσκευασίας, οι παραγωγοί και μετατροπείς συσκευασιών, τα εμφιαλωτήρια και οι χρήστες, οι εισαγωγείς, οι έμποροι και οι διανομείς.

Άρθρο 4

Πρόληψη

1. Τα κράτη μέλη εξασφαλίζουν ότι, εκτός των προληπτικών μέτρων που λαμβάνονται σύμφωνα με το άρθρο 9 όσον αφορά τις βασικές απαιτήσεις, εφαρμόζονται και άλλα προληπτικά μέτρα. Τα άλλα αυτά μέτρα μπορούν να συνίστανται σε εθνικά προγράμματα ή παρόμοιες δράσεις, που θεσπίζονται, εφόσον χρειάζεται, σε συνεννόηση με τους οικονομικούς παράγοντες, και σχεδιάζονται έτσι ώστε να συγκεντρώνουν και να αξιοποιούν τις πολλαπλές πρωτοβουλίες που αναλαμβάνονται εντός των κρατών μελών όσον αφορά την πρόληψη. Συμμορφούνται προς τους στόχους της παρούσας οδηγίας όπως ορίζονται στο άρθρο 1 παράγραφος 1.

2. Η Επιτροπή συμβάλλει στην προώθηση της πρόληψης ενθαρρύνοντας της ανάπτυξη καταλλήλων ευρωπαϊκών προτύπων, σύμφωνα με το άρθρο 10.

Άρθρο 5

Επαναχρησιμοποίηση

Τα κράτη μέλη μπορούν να ενθαρρύνουν τα συστήματα επαναχρησιμοποίησης των συσκευασιών, που μπορούν να επαναχρησιμοποιηθούν κατά τρόπο αβλαβή για το περιβάλλον, σύμφωνα με τη συνθήκη.

Άρθρο 6

Ανάκτηση και ανακύκλωση

1. Προκειμένου να συμμορφωθούν προς τους στόχους της παρούσας οδηγίας, τα κράτη μέλη λαμβάνουν τα αναγκαία μέτρα προκειμένου να επιτύχουν τους ακόλουθους ποσοτικούς στόχους, που καλύπτουν ολόκληρο το έδαφός τους:

α) όχι αργότερα από πέντε έτη από την ημερομηνία μέχρι την οποία πρέπει να έχει γίνει η θέση σε εφαρμογή της παρούσας οδηγίας στο εθνικό δίκαιο, πρέπει να ανακτάται το 50 % τουλάχιστον και το 65 % το πολύ του βάρους των απορριμμάτων συσκευασίας 7

β) στο πλαίσιο του γενικού αυτού ποσοτικού στόχου και εντός της ιδίας προθεσμίας, πρέπει να ανακυκλώνεται το 25 % τουλάχιστον και το 45 % το πολύ, και οπωσδήποτε το 15 % κατά βάρος κάθε υλικού συσκευασίας, του βάρους του συνόλου των υλικών συσκευασίας που περιέχονται στα απορρίμματα συσκευασίας 7

γ) όχι αργότερα από δέκα έτη από την ημερομηνία θέσης σε εφαρμογή της παρούσας οδηγίας στο εθνικό δίκαιο, ένα ποσοστό των απορριμμάτων συσκευασίας πρέπει να ανακτάται και να ανακυκλώνεται. Το ποσοστό αυτό καθορίζεται από το Συμβούλιο σύμφωνα με την παράγραφο 3 στοιχείο β) με σκοπό την ουσιαστική αύξηση των ποσοτικών στόχων που αναφέρονται στα στοιχεία α) και β).

2. Τα κράτη μέλη ενθαρρύνουν, όπου χρειάζεται, τη χρήση υλικών που προέρχονται από ανακυκλωμένα απορρίμματα συσκευασίας για την παραγωγή συσκευασιών και άλλων προϊόντων.

3. α) Το Συμβούλιο, βάσει ενδιάμεσης έκθεσης της Επιτροπής, και τέσσερα χρόνια από την ημερομηνία που αναφέρεται στην παράγραφο 1 σημείο α) βάσει τελικής έκθεσης, εξετάζει τις πρακτικές εμπειρίες των κρατών μελών κατά την επιδίωξη των ποσοτικών στόχων και των στόχων που αναφέρονται στην παράγραφο 1 α) και β) και στην παράγραφο 2 καθώς και τα πορίσματα της επιστημονικής έρευνας και των τεχνικών αξιολόγησης όπως είναι οι οικολογικοί απολογισμοί 7

β) όχι αργότερα από έξι μήνες πριν το τέλος της πρώτης πενταετούς φάσης που αναφέρεται στην παράγραφο 1 στοιχείο α), το Συμβούλιο, αποφασίζοντας με ειδιή πλειοψηφία βάσει προτάσεως της Επιτροπής, καθορίζει ποσοτικούς στόχους για τη δεύτερη πενταετή φάση που αναφέρεται στην παράγραφο 1 στοιχείο γ).

4. Τα μέτρα και οι ποσοτικοί στόχοι που αναφέρονται στην παράγραφο 1 στοιχεία α) και β) δημοσιεύονται από τα κράτη μέλη και αποτελούν αντικείμενο ενημερωτικής εκστρατείας προς το ευρύ κοινό και τους οικονομικούς παράγοντες.

5. Η Ελλάδα, η Ιρλανδία και η Πορτογαλία, λόγω της ειδικής τους κατάστασης, δηλαδή, αντίστοιχα του μεγάλου αριθμού μικρών νησιών, της παρουσίας αγροτικών και ορεινών περιοχών και του σημερινού χαμηλού επιπέδου κατανάλωσης συσκευασιών, μπορούν να αποφασίσουν:

α) να επιτύχουν, όχι αργότερα από πέντε χρόνια από την ημερομηνία θέσης σε εφαρμογή της παρούσας οδηγίας, χαμηλότερους ποσοτικούς στόχους από αυτούς που ορίζονται στην παράγραφο 1 στοιχεία α) και β), αλλά πρέπει τουλάχιστον να επιτύχουν 25 % όσον αφορά την ανάκτηση 7

β) να αναβάλουν ταυτόχρονα την επίτευξη των ποσοτικών στόχων της παραγράφου 1 σημεία (α) και (β), σε μεταγενέστερη ημερομηνία, η οποία πάντως δεν θα πρέπει να υπερβαίνει την 31η Δεκεμβρίου 2005.

6. Στα κράτη μέλη, τα οποία έχουν θεσπίσει η πρόκειται να θεσπίσουν προγράμματα, που ξεπερνούν τους ποσοτικούς στόχους της παραγράφου 1 στοιχεία α) και β) και τα οποία προβλέπουν για το σκοπό αυτό κατάλληλες δυνατότητες ανακύκλωσης και ανάκτησης, επιτρέπεται να επιδιώξουν τους ποσοτικούς στόχους αυτούς για μια υψηλού επιπέδου προστασία του περιβάλλοντος, υπό την προϋπόθεση ότι τα εν λόγω μέτρα θα αποφεύγουν στρεβλώσεις στην εσωτερική αγορά και δεν θα παρεμποδίσουν άλλα κράτη μέλη να συμμορφωθούν με την παρούσα οδηγία. Τα κράτη μέλη ενημερώνουν σχετικά την Επιτροπή. Η Επιτροπή επιβεβαιώνει τα μέτρα αυτά, αφού διαπιστώσει, σε συνεργασία με τα κράτη μέλη, ότι συνάδουν προς τις προαναφερόμενες αρχές και δεν αποτελούν αυθαίρετο μέσο διάκρισης ή συγκεκαλυμμένο περιορισμό του εμπορίου μεταξύ κρατών μελών.

Άρθρο 7

Συστήματα επιστροφής, συλλογής και ανάκτησης

1. Τα κράτη μέλη λαμβάνουν τα αναγκαία μέτρα προκειμένου να διασφαλίσουν ότι καθιερώνονται συστήματα προκειμένου να επιτυγχάνεται:

α) η επιστροφή ή/και η συλλογή χρησιμοποιημένων συσκευασιών ή/και απορριμμάτων συσκευασίας από τον καταναλωτή ή άλλο τελικό χρήστη ή από το ρεύμα των απορριμμάτων προκειμένου να διοχετεύονται προς τις πλέον ενδεδειγμένες εναλλακτικές λύσεις διαχείρισης απορριμμάτων 7

β) η επαναχρησιμοποίηση ή η ανάκτηση, συμπεριλαμβανομένης της ανακύκλωσης, των συλλεγομένων συσκευασιών ή/και απορριμμάτων συσκευασίας,

για την επίτευξη των στόχων που καθορίζονται στην παρούσα οδηγία.

Τα συστήματα αυτά πρέπει να επιτρέπουν τη συμμετοχή των οικονομικών παραγόντων των συγκεκριμένων τομέων καθώς και των αρμόδιων δημόσιων αρχών. Τα συστήματα αυτά εφαρμόζονται επίσης για τα εισαγόμενα προϊόντα υπό συνθήκες που δεν εισάγουν διακρίσεις, συμπεριλαμβανομένων των λεπτομερειών που ισχύουν και των τυχόν τελών που επιβάλλονται για την πρόσβαση στα συστήματα, και σχεδιάζονται κατά τρόπον ώστε να αποφεύγονται εμπόδια στο εμπόριο ή στρεβλώσεις του ανταγωνισμού σύμφωνα με τη συνθήκη.

2. Τα μέτρα που αναφέρονται στην παράγραφο 1 αποτελούν μέρος μιας πολιτικής που καλύπτει όλες τις συσκευασίες και τα απορρίμματα συσκευασίας και λαμβάνουν ιδίως υπόψη τις απαιτήσεις σε θέματα προστασίας του περιβάλλοντος και της υγείας, ασφαλείας και υγιεινής των καταναλωτών, της προστασίας της ποιότητας, της γνησιότητας και των τεχνικών χαρακτηριστικών των συσκευασμένων αγαθών και των χρησιμοποιούμενων υλικών, καθώς και της προστασίας των δικαιωμάτων βιομηχανικής και εμπορικής ιδιοκτησίας.

Άρθρο 8

Σήμανση και σύστημα αναγνώρισης

1. Το Συμβούλιο αποφασίζει, σύμφωνα με τους όρους που προβλέπονται στη συνθήκη και όχι αργότερα από 2 έτη έπειτα από την έναρξη ισχύος της παρούσας οδηγίας, για τη σήμανση των συσκευασιών.

2. Προς διευκόλυνση της συλλογής, της επαναχρησιμοποίησης και της ανάκτησης, συμπεριλαμβανομένης της ανακύκλωσης, στη συσκευασία πρέπει να αναφέρεται η φύση του ή των χρησιμοποιημένων υλικών συσκευασίας, για λόγους αναγνώρισης και κατάταξης από την ενδιαφερόμενη βιομηχανία.

Προς το σκοπό αυτο, η Επιτροπή όχι αργότερα από 12 μήνες από την έναρξη ισχύος της παρούσας οδηγίας, καθορίζει, βάσει του παραρτήματος Ι, και με τη διαδικασία του άρθρου 21, την αρίθμηση και τις συντομογραφίες επί των οποίων βασίζεται το σύστημα αναγνώρισης και προσδιορίζει, με την ίδια διαδικασία, τα υλικά που υπάγονται στο σύστημα αναγνώρισης.

3. Οι συσκευασίες φέρουν την κατάλληλη σήμανση είτε επί της ίδιας της συσκευασίας είτε στην ετικέτα. Η σήμανση πρέπει να είναι ευδιάκριτη και ευανάγνωστη καθώς και δεόντως ανθεκτική και μακρόβια, ακόμη και όταν ανοιχθεί η συσκευασία.

Άρθρο 9

Βασικές απαιτήσεις

1. Τρία έτη μετά την ημερομηνία έναρξης ισχύος της παρούσας οδηγίας, τα κράτη μέλη μεριμνούν ώστε να διατίθενται στην αγορά μόνον συσκευασίες οι οποίες πληρούν όλες τις βασικές απαιτήσεις που ορίζονται στην παρούσα οδηγία, συμπεριλαμβανομένου του παραρτήματος ΙΙ.

2. Από την ημερομηνία που αναφέρεται στην παράγραφο 1 του άρθρου 22, τα κράτη μέλη θεωρούν ότι πληρούνται όλες οι βασικές απαιτήσεις που ορίζονται στην παρούσα οδηγία, συμπεριλαμβανομένου του παραρτήματος ΙΙ, εφόσον η συσκευασία είναι σύμφωνη:

α) με τα οικεία εναρμονισμένα πρότυπα, οι αριθμοί αναφοράς των οποίων έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων. Τα κράτη μέλη δημοσιεύουν τους αριθμούς αναφοράς των εθνικών προτύπων μέσω των οποίων μεταφέρονται τα εν λόγω εναρμονισμένα πρότυπα 7

β) με τα οικεία εθνικά πρότυπα που αναφέρονται στην παράγραφο 3, εφόσον, στους τομείς που καλύπτονται από τα πρότυπο αυτά, δεν υπάρχουν εναρμονισμένα πρότυπα.

3. Τα κράτη μέλη ανακοινώνουν στην Επιτροπή το κείμενο των εθνικών προτύπων τους, που αναφέρονται στην παράγραφο 2 στοιχείο β), και τα οποία θεωρούν ότι πληρούν τις απαιτήσεις που αναφέρονται στο παρόν αρθρο. Η Επιτροπή διαβιβάζει αμελλητί τα εν λόγω κείμενα στα άλλα κράτη μέλη.

Τα κράτη μέλη δημοσιεύουν τους αριθμούς αναφοράς των προτύπων αυτών. Η Επιτροπή μεριμνά για τη δημοσίευσή τους στην Επίσημη Εφημερίδα των Ευρωπαϊκών Κοινοτήτων.

4. Όαν ένα κράτος μέλος ή η Επιτροπή κρίνουν ότι τα πρότυπα τα οποία αναφέρονται στην παράγραφο 2 δεν ανταποκρίνονται πλήρως στις βασικές απαιτήσεις που ορίζονται στην παράγραφο 1, η Επιτροπή ή το εν λόγω κράτος μέλος παραπέμπει το θέμα στην επιτροπή που έχει συσταθεί από την οδηγία 83/189/ΕΟΚ, αναφέροντας τους σχετικούς λόγους. Η επιτροπή αυτή διατυπώνει γνώμη αμελλητί.

Υπό το πρίσμα της γνώμης αυτής, η Επιτροπή πληροφορεί τα κράτη μέλη εάν είναι αναγκαίο ή όχι να αποσυρθούν τα εν λόγω πρότυπα από τις δημοσιεύσεις που αναφέρονται στις παραγράφους 2 και 3.

Άρθρο 10

Τυποποίηση

Η Επιτροπή προωθεί, όπου χρειάζεται, την κατάρτιση ευρωπαϊκών προτύπων τα οποία αφορούν τις βασικές απαιτήσεις που αναφέρονται στο παράρτημα ΙΙ.

Η Επιτροπή προωθεί, ιδίως, την κατάρτιση ευρωπαϊκών προτύπων που αφορούν:

- κριτήρια και μεθοδολογίες για την ανάλυση του κύκλου ζωής των συσκευασιών,

- μεθόδους για τη μέτρηση και την εξακρίβωση της παρουσίας βαρέων μετάλλων και άλλων επικίνδυνων ουσιών στις συσκευασίες και της ελευθέρωσής τους στο περιβάλλον από συσκευασίες και απορρίμματα συσκευασίας,

- κριτήρια για ένα ελάχιστο όριο ανακυκλωμένων υλικών εμπεριεχόμενων στις συσκευασίες, για κατάλληλους τύπους συσκευασιών,

- κριτήρια για μεθόδους ανακύκλωσης,

- κριτήρια για μεθόδους λιπασματοποίησης και για παραγόμενα λιπάσματα,

- κριτήρια για τη σήμανση συσκευασιών.

Άρθρο 11

Επίπεδα συγκέντρωσης βαρέων μετάλλων στις συσκευασίες

1. Τα κράτη μέλη εξασφαλίζουν ότι το άθροισμα των επιπέδων συγκέντρωσης μολύβδου, καδμίου, υδραργύρου και εξασθενούς χρωμίου στις συσκευασίες ή στα στοιχεία των συσκευασιών δεν πρέπει να υπερβαίνει τις ακόλουθες τιμές:

- 600 ppm κατά βάρος δύο έτη μετά την ημερομηνία που αναφέρεται στην παράγραφο 1 του άρθρου 22,

- 250 ppm κατά βάρος τρία έτη μετά την ημερομηνία που αναφέρεται στην παράγραφο 1 του άρθρου 22,

- 100 ppm κατά βάρος πέντε έτη μετά την ημερομηνία που αναφέρεται στην παράγραφο 1 του άρθρου 22.

2. Τα επίπεδα συγκέντρωσης που αναφέρονται στην παράγραφο 1 δεν ισχύουν για συσκευασίες κατασκευασμένες εξ ολοκλήρου από μολυβδύαλο (κρύσταλλο) όπως ορίζεται στην οδηγία 69/493/ΕΟΚ (8).

3. Η Επιτροπή καθορίζει, με τη διαδικασία του άρθρου 21:

- τις προϋποθέσεις υπό τις οποίες δεν εφαρμόζονται στα ανακυκλωμένα υλικά και στα κυκλώματα προϊόντων που βρίσκονται σε κλειστή και ελεγχόμενη αλυσίδα τα ανωτέρω επίπεδα συγκέντρωσης,

- τους τύπους συσκευασίας που απαλλάσσονται από την απαίτηση που αναφέρεται στην παράγραφο 1 τρίτη περίπτωση.

Άρθρο 12

Συστήματα πληροφορικής

1. Τα κράτη μέλη λαμβάνουν τα αναγκαία μέτρα ώστε να εξασφαλίζουν ότι δημιουργούνται βάσεις δεδομένων για της συσκευασίες και τα απορρίμματα συσκευασίας όπου τυχόν δεν υπάρχουν ήδη, προκειμένου να βοηθήσουν ώστε τα κράτη μέλη και η Επιτροπή να είναι σε θέση να παρακολουθούν την εφαρμογή των στόχων που καθορίζονται στην παρούσα οδηγία.

2. Για το σκοπό αυτό, οι βάσεις δεδομένων παρέχουν ιδίως πληροφορίες ως προς την έκταση, τα χαρακτηριστικά και την εξέλιξη της ροής συσκευασιών και απορριμμάτων συσκευασίας σε κάθε κράτος μέλος.

3. Για την εναρμόνιση των χαρακτηριστικών και της παρουσίασης των παρεχόμενων δεδομένων και προκειμένου τα δεδομένα των κρατών μελών να είναι συμβατά, τα κράτη μέλη παρέχουν στην Επιτροπή τα διαθέσιμα δεδομένα τους χρησιμοποιώντας σχήματα που εγκρίνει ένα έτος μετά την ημερομηνία έναρξης ισχύος της παρούσας οδηγίας η Επιτροπή βάσει του παραρτήματος ΙΙΙ, σύμφωνα με τη διαδικασία που καθορίζεται στο άρθρο 21.

4. Τα κράτη μέλη λαμβάνουν υπόψη τα ιδιαίτερα προβλήματα που αντιμετωπίζουν οι μικρομεσαίες επιχειρήσεις όσον αφορά την παροχή λεπτομερών δεδομένων.

5. Τα λαμβανόμενα δεδομένα παρέχονται με τις εθνικές εκθέσεις οι οποίες αναφέρονται στο άρθρο 17 7 στις μεταγενέστερες εκθέσεις γίνεται ενημέρωση των δεδομένων αυτών.

Άρθρο 13

Ενημέρωση για τους χρήστες συσκευασιών

Εντός δύο ετών από την ημερομηνία που αναφέρεται στην παράγραφο 1 του άρθρου 22, τα κράτη μέλη λαμβάνουν μέτρα για να εξασφαλίσουν ότι οι χρήστες συσκευασιών, συμπεριλαμβανομένων ιδίως των καταναλωτών, λαμβάνουν τις αναγκαίες πληροφορίες σχετικά με:

- τα συστήματα επιστροφής, συλλογής και ανάκτησης που έχουν στη διάθεσή τους,

- το ρόλο τους ως παραγόντων συμβολής στην επαναχρησιμοποίηση, την ανάκτηση και την ανακύκλωση των συσκευασιών και των απορριμμάτων συσκευασίας,

- τη σημασία των σημάνσεων στις συσκευασίες, που υπάρχουν στην αγορά,

- τα προσήκοντα στοιχεία των σχεδίων διαχείρισης συσκευασιών και απορριμμάτων συσκευασίας, όπως αναφέρονται στο άρθρο 14.

Άρθρο 14

Σχέδια διαχείρισης

Σύμφωνα με τους στόχους και τα μέτρα που αναφέρονται στην παρούσα οδηγία, τα κράτη μέλη περιλαμβάνουν στα σχέδια διαχείρισης αποβλήτων που απαιτούνται σύμφωνα με το άρθρο 7 της οδηγίας 75/442/ΕΟΚ, ειδικό κεφάλαιο για τη διαχείριση των συσκευασιών και των απορριμμάτων συσκευασίας, συμπεριλαμβανομένων των μέτρων που λαμβάνονται βάσει των άρθρων 4 και 5.

Άρθρο 15

Οικονομικά μέσα

Τα κράτη μέλη μπορούν να θεσπίζουν οικονομικά μέσα, σύμφωνα με τις διατάξεις της συνθήκης, προκειμένου να προωθούν τους στόχους της παρούσας οδηγίας.

Άρθρο 16

Κοινοποίηση

1. Με την επιφύλαξη της οδηγίας 83/189/ΕΟΚ, προτού θεσπίσουν τέτοια μέτρα, τα κράτη μέλη κοινοποιούν στην Επιτροπή τα σχέδια των μέτρων, που προτίθενται να θεσπίσουν στα πλαίσια της παρούσας οδηγίας, πλην των μέτρων φορολογικού χαρακτήρα, αλλά συμπεριλαμβανομένων των τεχνικών προδιαγραφών οι οποίες συνδέονται με φορολογικά μέτρα τα οποία ενθαρρύνουν την τήρηση των τεχνικών αυτών προδιαγραφών, προκειμένου αυτή να είναι σε θέση να τα εξετάσει υπό το φως των υφιστάμενων διατάξεων, ακολουθώντας σε κάθε περίπτωση τη διαδικασία της προαναφερόμενης οδηγίας.

2. Εάν το προτεινόμενο μέτρο αποτελεί επίσης τεχνικό ζήτημα κατά την έννοια της οδηγίας 83/189/ΕΟΚ, το οικείο κράτος μέλος μπορεί να δηλώσει, όταν ακολουθεί τις διαδικασίες κοινοποίησης που αναφέρονται στην παρούσα οδηγία, ότι η κοινοποίηση ισχύει επίσης και για την οδηγία 83/189/ΕΟΚ.

Άρθρο 17

Υποχρέωση υποβολής εκθεσης

Τα κράτη μέλη υποβάλλουν εκθέσεις στην Επιτροπή σχετικά με την υλοποίηση της παρούσας οδηγίας σύμφωνα με το άρθρο 5 της οδηγίας 91/692/ΕΟΚ του Συμβουλίου της 23ης Δεκεμβρίου 1991, για την τυποποίηση και τον εξορθολογισμό των εκθέσεων που αφορούν την εφαρμογή ορισμένων οδηγιών για το περιβάλλον (9). Η πρώτη έκθεση καλύπτει την περίοδο 1995 έως 1997.

Άρθρο 18

Ελευθερία διάθεσης στην αγορά

Τα κράτη μέλη δεν εμποδίζουν τη διάθεση στην αγορά στο έδαφός τους των συσκευασιών που είναι σύμφωνες με τις διατάξεις της παρούσας οδηγίας.

Άρθρο 19

Προσαρμογή στην επιστημονική και τεχνική πρόοδο

Οι τροποποιήσεις που είναι αναγκαίες για την προσαρμογή στην επιστημονική και τεχνική πρόοδο του συστήματος αναγνώρισης, όπως αναφέρεται στο άρθρο 8 παράγραφος 2 στο παράρτημα Ι και στην τελευταία περίπτωση του άρθρου 10, καθώς τα σχήματα τα σχετικά με το σύστημα βάσης δεδομένων, όπως αναφέρονται στο άρθρο 12 παράγραφος 3 και στο παράρτημα ΙΙΙ, θεσπίζονται σύμφωνα με τη διαδικασία που καθορίζεται στο άρθρο 21.

Άρθρο 20

Ειδικά μέτρα

1. Σύμφωνα με τη διαδικασία που καθορίζεται στο άρθρο 21, η Επιτροπή καθορίζει τα τεχνικά μέτρα που είναι αναγκαία για την αντιμετώπιση των τυχόν δυσκολιών που ανακύπτουν κατά την εφαρμογή των διατάξεων της παρούσας οδηγίας, ιδίως στις πρωτογενείς συσκευασίες ιατρικών βοηθημάτων και φαρμακευτικών προϊόντων, τις μικρές συσκευασίες και τις συσκευασίες πολυτελείας.

2. Η Επιτροπή υποβάλλει επίσης έκθεση στο Συμβούλιο για οποιοδήποτε άλλο ληπτέο μέτρο, συνοδευόμενη, ενδεχομένως, από σχετική πρόταση.

Άρθρο 21

Διαδικασία επιτροπής

1. Η Επιτροπή επικουρείται από μια επιτροπή την οποία αποτελούν οι αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Η γνώμη διατυπώνεται με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

3. α) Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής 7

β) όταν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει, αμελλητί, στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

Εάν το Συμβούλιο δεν έχει αποφασίσει εντός προθεσμίας η οποία σε καμία περίπτωση δεν πρέπει να υπερβαίνει του τρεις μήνες από την ημερομηνία υποβολής της πρότασης, στο Συμβούλιο, τα προτεινόμενα μέτρα θεσπίζονται από την Επιτροπή.

Άρθρο 22

Θέση σε εφαρμογή στο εθνικό δίκαιο

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία πριν από τις . . . (10). Πληροφορούν αμέσως την Επιτροπή σχετικά.

2. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.

3. Επιπλέον, τα κράτη μέλη ανακοινώνουν στην Επιτροπή όλες τις υφιστάμενες νομοθετικές, κανονιστικές και διοικητικές διατάξεις που έχουν θεσπίσει στο πέδιο εφαρμογής της παρούσας οδηγίας.

4. Εν πάση περιπτώσει, οι απαιτήσεις για την κατασκευή των συσκευασιών δεν ισχύουν για τις συσκευασίες που χρησιμοποιούνται για ένα συγκεκριμένο προϊόν πριν από την ημερομηνία έναρξης ισχύος της παρούσας οδηγίας.

5. Επί πέντε το πολύ έτη από την ημερομηνία έναρξης ισχύος της παρούσας οδηγίας, τα κράτη μέλη επιτρέπουν να διατίθενται στην αγορά συσκευασίες κατασκευασμένες πριν από την ημερομηνία αυτή και σύμφωνες με την υφιστάμενη εθνική νομοθεσία τους.

Άρθρο 23

Η οδηγία 85/339/ΕΟΚ καταργείται από την ημερομηνία που αναφέρεται στην παράγραφο 1 του άρθρου 22.

Άρθρο 24

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 25

Η παρούσα οδηγία απευθύνεται στα κράτη μέλη.

. . ., . . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. C 285 της 21. 10. 1993, σ. 1.

(2) ΕΕ αριθ. C 129 της 10. 5. 1993, σ. 18.

(3) ΕΕ αριθ. L 176 της 6. 7. 1985, σ. 18.

(4) ΕΕ αριθ. C 122 της 18. 5. 1990, σ. 2.

(5) ΕΕ αριθ. L 194 της 25. 7. 1975, σ. 39. Οδηγία όποως τροποποιήθηκε τελευταία από την οδηγία 91/156/ΕΟΚ (ΕΕ αριθ. L 78 της 26. 3. 1991, σ. 32.

(6) ΕΕ αριθ. L 109 της 26. 4. 1983, σ. 8. Οδηγία όπως τροποποιήθηκε τελευταία από την οδηγία 92/400/ΕΟΚ (ΕΕ αριθ. L 221 της 6. 8. 1992, σ. 55).

(7) ΕΕ αριθ. L 377 της 31. 12. 1991, σ. 20.

(8) ΕΕ αριθ. L 326 της 29. 12. 1969, σ. 36.

(9) ΕΕ αριθ. L 377 της 31. 12. 1991, σ. 48.

(10) Δεκαοκτώ μήνες από την έναρξη ισχύος της παρούσας οδηγίας.

ΠΑΡΑΡΤΗΜΑ Ι

ΣΥΣΤΗΜΑ ΑΝΑΓΝΩΡΙΣΗΣ

Για τα πλαστικά χρησιμοποιείται αρίθμηση από 1 έως 19, για το χαρτί και το χαρτόνι από 20 έως 39, για τα μέταλλα από 40 έως 49, για το ξύλο από 50 έως 59, για τις υφαντικές ύλες από 60 έως 69, για το γυαλί από 70 έως 79.

Η αναγνώριση μπορεί επίσης να γίνεται με βάση τη συντομογραφία για το ή τα χρησιμοποιούμενο(-α) υλικό(-ά) (παραδείγματος χάριν HDPE: πολυαιθυλένιο υψηλής πυκνότητας). Για την αναγνώριση των υλικών, μπορεί να χρησιμοποιηθεί αρίθμηση ή συντομογραφίες ή και τα δύο. Οι ανωτέρω μέθοδοι αναγνώρισης πρέπει να αναγράφονται στο κέντρο ή κάτω από το σύμβολο που υποδεικνύει την επαναχρησιμοποίησημη ή την ανακτήσιμη φύση της συσκευασίας.

ΠΑΡΑΡΤΗΜΑ ΙΙ

ΒΑΣΙΚΕΣ ΑΠΑΙΤΗΣΕΙΣ ΓΙΑ ΤΗ ΣΥΝΘΕΣΗ ΚΑΙ ΤΗΝ ΕΠΑΝΑΧΡΗΣΙΜΟΠΟΙΗΣΙΜΗ ΚΑΙ ΑΝΑΚΤΗΣΙΜΗ, ΣΥΜΠΕΡΙΛΑΜΒΑΝΟΜΕΝΗΣ ΤΗΣ ΑΝΑΚΥΚΛΩΣΙΜΗΣ, ΦΥΣΗ ΤΩΝ ΣΥΣΚΕΥΑΣΙΩΝ

1. Ειδικές απαιτήσεις που αφορούν την κατασκευή και τη σύνθεση συσκευασιών

- Οι συσκευασίες πρέπει να κατασκευάζονται κατά τρόπο ώστε ο όγκος και το βάρος των συσκευασιών να περιορίζεται στο ελάχιστο όριο που επαρκεί ώστε να διατηρείται το αναγκαίο επίπεδο ασφαλείας, υγιεινής και αποδοχής για το συσκευασμένο προϊόν και για τον καταναλωτή.

- Οι συσκευασίες πρέπει να σχεδιάζονται, να κατασκευάζονται και να διατίθενται στο εμπόριο κατά τρόπο που να επιτρέπει την επαναχρησιμοποίηση ή την ανάκτησή τους, συμπεριλαμβανομένης της ανακύκλωσής τους, και να περιορίζει στο ελάχιστο τις επιπτώσεις τους στο περιβάλλον, όταν γίνεται διάθεση των απορριμμάτων συσκευασίας ή των καταλοίπων από εργασίες διαχείρισης απορριμμάτων συσκευασίας.

- Οι συσκευασίες πρέπει να κατασκευάζονται κατά τρόπο ώστε η παρουσία επιβλαβών και άλλων επικινδύνων ουσιών και υλικών ως συστατικών του υλικού συσκευασίας ή οποιουδήποτε στοιχείου της συσκευασίας να ελαχιστοποιείται όσον αφορά την παρουσία τους σε εκπομπές, την τέφρα ή το απόπλυμα όταν γίνεται καύση ή υγειονομική ταφή των συσκευασιών ή των καταλοίπων από διαδικασίες διαχείρισης ή των απορριμμάτων συσκευασίας.

2. Ειδικές απαιτήσεις που αφορούν την επαναχρησιμοποιήσιμη φύση συσκευασιών

Οι ακόλουθες απαιτήσεις πρέπει να πληρούνται ταυτοχρόνως:

- οι φυσικές ιδιότητες και χαρακτηριστικά της συσκευασίας πρέπει να επιτρέπουν έναν ορισμένο αριθμό διακινήσεων ή επαναλαμβανόμενης χρήσης υπό κανονικά προβλέψιμες συνθήκες χρήσης,

- δυνατότητα κατεργασίας της χρησιμοποιημένης συσκευασίας, ούτως ώστε να πληρούνται απαιτήσεις υγείας και ασφάλειας για το εργατικό δυναμικό,

- πρέπει να πληρούνται οι ειδικές απαιτήσεις για τις ανακτήσιμες συσκευασίες όταν οι συσκευασίες δεν χρησιμοποιούνται πλέον και, επομένως, καθίστανται απορρίμματα.

3. Ειδικές απαιτήσεις που αφορούν την ανακτήσιμη φύση συσκευασιών

α) Συσκευασίες ανακτήσιμες υπό μορφή ανακύκλωσης υλικών

Οι συσκευασίες πρέπει να κατασκευάζονται κατά τρόπο που να επιτρέπουν την ανακύκλωση ορισμένου ποσοστού κατά βάρος των υλικών που χρησιμοποιούνται για την κατασκευή προϊόντων τα οποία διατίθενται στην αγορά, σύμφωνα με τα ισχύοντα πρότυπα της Ευρωπαϊκής Κοινότητας. Αυτό το ποσοστό μπορεί να ποικίλλει, ανάλογα με τον τύπο του υλικού που αποτελεί τη συσκευασία.

β) Συσκευασίες ανακτήσιμες υπό μορφή ανάκτησης ενέργειας

Τα απορρίμματα συσκευασίας που υπόκεινται σε κατεργασία με σκοπό την ανάκτηση ενέργειας πρέπει να έχουν ελάχιστη κατώτατη θερμογόνο τιμή που να επιτρέπει βελτιστοποίηση της ανάκτησης ενέργειας.

γ) Συσκευασίες ανακτήσιμες υπό μορφή λιπασματοποίησης

Τα απορρίμματα συσκευασίας που υφίστανται κατεργασία με σκοπό τη λιπασματοποίηση πρέπει να είναι βιοαποικοδομήσιμα, κατά τρόπο που να μην εμποδίζει τη χωριστή συλλογή και τη διαδικασία ή δραστηριότητα λιπασματοποίησης στην οποία υποβάλλονται.

δ) Βιοαποικοδομήσιμες συσκευασίες

Τα βιοαποικοδομήσιμα απορρίμματα συσκευασίας πρέπει να είναι τέτοια ώστε να μπορούν να αποσυντίθενται με φυσικό, χημικό, θερμικό ή βιολογικό τρόπο έτσι ώστε το μεγαλύτερο μέρος του λιπάσματος που προκύπτει να αποσυντίθεται τελικώς σε διοξείδιο του άνθρακα, βιομάζα και νερό.

ΠΑΡΑΡΤΗΜΑ ΙΙΙ

ΣΤΟΙΧΕΙΑ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΥΝ ΤΑ ΚΡΑΤΗ ΜΕΛΗ ΣΤΙΣ ΒΑΣΕΙΣ ΔΕΔΟΜΕΝΩΝ ΤΟΥΣ ΓΙΑ ΤΙΣ ΣΥΣΚΕΥΑΣΙΕΣ ΚΑΙ ΤΑ ΑΠΟΡΡΙΜΜΑΤΑ ΣΥΣΚΕΥΑΣΙΑΣ (ΣΥΜΦΩΝΑ ΜΕ ΤΟΥΣ ΚΑΤΩΤΕΡΩ ΠΙΝΑΚΕΣ 1 ΕΩΣ 4)

1. Όσον αφορά τις πρωτογενείς, δευτερογενείς και τριτογενείς συσκευασίες:

α) Ποσότητες, για κάθε μεγάλη κατηγορία υλικών, των συσκευασιών που καταναλίσκονται εντός της χώρας (ποσότητες παραχθείσες + εισαχθείσες - εξαχθείσες) (πίνακας 1),

β) Επαναχρησιμοποιούμενες ποσότητες (πίνακας 2).

2. Όσον αφορά τα οικιακά και μη οικιακά απορρίμματα συσκευασίας:

α) Ποσότητες, για κάθε μεγάλη κατηγορία υλικών, των οποίων η ανάκτηση και η διάθεση έγινε εντός της χώρας (ποσότητες παραχθείσες + εισαχθείσες - εξαχθείσες) (πίνακας 3),

β) Ανακυκλωμένες και ανακτώμενες ποσότητες, για κάθε μεγάλη κατηγορία υλικών (πίνακας 4).

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

Ι. Εισαγωγή

1. Η Επιτροπή υπέβαλε στο Συμβούλιο στις 24 Αυγούστου 1992 πρόταση οδηγίας σχετικά με τις συσκευασίες και τα απορρίμματα συσκευασίας (1).

2. Το Ευρωπαϊκό Κοινοβούλιο έδωσε τη γνώμη του στις 23 Ιουνίου 1993 (2).

3. Η Οικονομική και Κοινωνική Επιτροπή έδωσε τη γνώμη της στις 25 Μαρτίου 1993 (3).

4. Η Επιτροπή διαβίβασε στο Συμβούλιο την τροποποιημένη της πρόταση στις 9 Σεπτεμβρίου 1993 (4).

ΙΙ. Κοινή θέση

1. Έγκριση της κοινής θέσης

Το Συμβούλιο ενέκρινε στις 4 Μαρτίου 1994 κοινή θέση με ειδική πλειοψηφία, βάσει του άρθρου 100Α 7 οι αντιπροσωπίες Γερ./Δ και ΚΧ ψήφισαν κατά.

2. Αντικείμενο της πρότασης της Επιτροπής

Η πρόταση έχει ως στόχο την εναρμόνιση των εθνικών μέτρων που αφορούν τη διαχείριση των συσκευασιών και των απορριμμάτων συσκευασίας, προκειμένου να μειώσει τις επιπτώσεις τους στο περιβάλλον, να συμβάλει στη λειτουργία της εσωτερικής αγοράς και να αποτρέψει την εμφάνιση εμποδίων στις συναλλαγές καθώς και στρεβλώσεων και περιορισμών του ανταγωνισμού στην Κοινότητα.

3. Γενικές παρατηρήσεις

Κατά τη διαμόρφωση της κοινής θέσης, το Συμβούλιο προσπάθησε να εξασφαλίσει την καλύτερη δυνατή ισορροπία μεταξύ της προστασίας του περιβάλλοντος και της λειτουργίας της εσωτερικής αγοράς, και να συμβιβάσει τις δυνατότητες των κρατών μελών, τα οποία άρχισαν να δημιουργούν υποδομές διαχείρισης των απορριμμάτων συσκευασίας, με την επιθυμία των κρατών μελών, των οποίων οι υποδομές είναι περισσότερο αναπτυγμένες, να υλοποιήσουν πλέον φιλόδοξους στόχους.

4. Ειδικές παρατηρήσεις

(οι παρακάτω αναφορές παραπέμπουν στο κείμενο της κοινής θέσης)

4.1. Τροποποιήσεις που επέφερε το Συμβούλιο στην τροποποιημένη πρόταση της Επιτροπής

Η Επιτροπή δέχτηκε όλες τις τροποποιήσεις που επέφερε το Συμβούλιο στην τροποποιημένη πρόταση της Επιτροπής. Οι κυριότερες τροποποιήσεις είναι οι εξής:

α) Αντικείμενο της οδηγίας (Άρθρο 1)

Το Συμβούλιο θεωρεί:

- ότι στο άρθρο 1 πρέπει να επανεξισορροπηθεί η σχέση μεταξύ της προστασίας του περιβάλλοντος και της λειτουργίας της εσωτερικής αγοράς. Προς τούτο, τόνισε περισσότερο την ανάγκη να εξασφαλιστεί υψηλό επίπεδο προστασίας του περιβάλλοντος, διευκρινίζοντας συγχρόνως ότι η οδηγία πρέπει να εξασφαλίζει τη λειτουργία της εσωτερικής αγοράς και όχι να συμβάλει απλώς σ' αυτήν,

- ότι, στο ίδιο άρθρο, πρέπει να υπάρξει μια ορισμένη ιεράρχηση των μεθόδων διαχείρισης των απορριμμάτων, σύμφωνα με την κοινοτική στρατηγική διαχείρισης των απορριμμάτων, όπως έχει χαραχθεί στο ψήφισμα του Συμβουλίου της 7ης Μαΐου 1990 και στην οδηγία-πλαίσιο για τα απορρίμματα (οδηγία 75/442/ΕΟΚ του Συμβουλίου, όπως τροποποιήθηκε από την οδηγία 91/156/ΕΟΚ του Συμβουλίου (5)]. Εν προκειμένω θεωρεί ότι οι τεχνικές αξιολόγησης όπως οι οικολογικοί απολογισμοί, οι οποίοι πρέπει να ενθαρρυνθούν, δεν επιτρέπουν στο στάδιο αυτό να δικαιολογηθεί, γενικά, μία ακριβέστερη ιεράρχηση.

Το Συμβούλιο συμμερίζεται πλήρως τη γνώμη του Κοινοβουλίου ότι η πρόληψη πρέπει να είναι η πρώτη προτεραιότητα.

β) Πεδίο εφαρμογής της οδηγίας (Άρθρο 2)

Το Συμβούλιο διαπίστωσε, όπως και το Κοινοβούλιο, ότι οι συσκευασίες παίζουν ουσιαστικό οικονομικό και κοινωνικό ρόλο και κατέληξε στο ότι η οδηγία πρέπει να εφαρμόζεται υπό την επιφύλαξη των υφισταμένων απαιτήσεων σχετικά με την ποιότητα και τη μεταφορά των συσκευασιών (και βεβαίως υπό την επιφύλαξη της οδηγίας του Συμβουλίου για τα επικίνδυνα απορρίμματα).

γ) Συμπληρωματικό άρθρο για την πρόληψη (Άρθρο 4)

Σύμφωνα με τον πρωταρχικό ρόλο που αποδίδει το άρθρο 1 στην πρόληψη, το Συμβούλιο δεν δέχθηκε μόνον σχεδόν κατά γράμμα τον ορισμό που πρότεινε το Κοινοβούλιο, αλλά, επιπλέον, θεώρησε σκόπιμο να καταχωρήσει χωριστή διάταξη για το θέμα αυτό. Η διάταξη αυτή αποσκοπεί να ενθαρρύνει την αξιοποίηση των πρωτοβουλιών που αναλαμβάνουν εν προκειμένω τα διάφορα κράτη μέλη, αλλά διευκρινίζει ότι τα μέτρα αυτά πρέπει να συμβιβάζονται με το διπλό στόχο (που ορίζεται στο άρθρο 1) της προστασίας του περιβάλλοντος και της λειτουργίας της εσωτερικής αγοράς.

δ) Συμπληρωματικό άρθρο για την επαναχρησιμοποίηση (Άρθρο 5)

Το Συμβούλιο παραδέχθηκε ότι η επαναχρησιμοποίηση των συσκευασιών μπορεί υπό ορισμένες συνθήκες να παρουσιάζει πλεονεκτήματα για το περιβάλλον και καταχώρησε μία νέα διάταξη, σύμφωνα με την οποία τα κράτη μέλη μπορούν να υποστηρίξουν συστήματα επαναχρησιμοποίησης των συσκευασιών που ενδέχεται να επαναχρησιμοποιηθούν χωρίς να θίγουν το περιβάλλον, σύμφωνα με τη συνθήκη.

ε) Ποσοτικοί στόχοι για την ανάκτηση και την ανακύκλωση (Άρθρο 6)

Το Συμβούλιο:

- ενέκρινε περιοχές διακύμανσης για την ανάκτηση και την ανακύκλωση προκειμένου να ληφθούν καλύτερα υπόψη οι σχετικές δυνατότητες των διαφόρων κρατών μελών,

- θεώρησε ότι είναι προτιμότερο να μην καθορισθούν ακόμα τα ποσοστά για την δεύτερη περίοδο των πέντε ετών. Θεωρεί ότι τα ποσοστά αυτά είναι σκόπιμο να καθορισθούν πριν από την έναρξη της δεύτερης περιόδου των πέντε ετών με βάση τις πρακτικές εμπειρίες που θα έχουν αποκτηθεί εν τω μεταξύ στα κράτη μέλη από την εφαρμογή των στόχων για την πρώτη περίοδο των πέντε ετών, καθώς και τα αποτελέσματα των τεχνικών αξιολόγησης όπως οι οικολογικοί απολογισμοί και η επιστημονική έρευνα. Προέβλεψε εντούτοις να αυξήσει ουσιαστικά τα ποσοστά που έχουν εγκριθεί για την πρώτη περίοδο των πέντε ετών. Για τους ίδιους λόγους, το Συμβούλιο δεν διατήρησε τη διάταξη για το 10 % των σχετικών με την προθεσμία των 10 ετών καταλοίπων,

- προέβλεψε παρεκκλίσεις σχετικές προς τους ποσοτικούς αυτούς στόχους ως προς τα ανώτατα και ως προς τα κατώτατα ποσοστά, συνοδευόμενες από όρους, για να ληφθούν υπόψη, αφενός, το γεγονός ότι ορισμένα κράτη μέλη ενέκριναν ή θα εγκρίνουν προγράμματα που υπερακοντίζουν τους στόχους αυτούς και, αφετέρου, οι ειδικές συνθήκες που επικρατούν σε άλλα συγκεκριμένα κράτη μέλη.

στ) Σήμανση (Άρθρο 8)

Δεδομένου ότι η Επιτροπή δεν ολοκλήρωσε ακόμη τη μελέτη της για το ή τα πλέον κατάλληλα σήματα, το Συμβούλιο συμφώνησε να αποφασίσει σχετικά σύμφωνα με τις συνήθεις διαδικασίες το αργότερο δύο χρόνια μετά την έκδοση της παρούσας οδηγίας. Κατά συνέπεια, από το παράρτημα Ι δέχθηκε μόνον το σημείο γ) (σύστημα αναγνώρισης).

ζ) Βασικές απαιτήσεις και τυποποίηση (Άρθρα 9 και 11 καθώς και παράρτημα ΙΙ)

Το Συμβούλιο διαπίστωσε ότι οι περισσότερες ουσιαστικές απαιτήσεις που πρέπει να προβλεφθούν για την κατασκευή και τη σύνθεση των συσκευασιών θα είναι πολύ γενικές στο στάδιο αυτό, όπου υπάρχουν πολύ λίγα πρότυπα και κριτήρια, καθώς και πρακτικές εμπειρίες για τους περισσότερους τύπους συσκευασιών. Δεδομένου ότι η ευρωπαϊκή επιτροπή τυποποίησης επεξεργάζεται αυτή τη στιγμή πρότυπα στον τομέα αυτό, το Συμβούλιο θεώρησε σκόπιμο να μεταφέρει κατά 3 χρόνια την ημερομηνία εφαρμογής της ρήτρας διάθεσης στην αγορά (άρθρο 9 παράγραφος 1). Αντίθετα, οι ρήτρες του ίδιου άρθρου σχετικά με την απόδειξη της συμμόρφωσης των εθνικών προτύπων προς τις βασικές απαιτήσεις θα πρέπει σύμφωνα με το Συμβούλιο, να αρχίσουν να ισχύουν χωρίς αργοπορία.

Όσον αφορά το παράρτημα ΙΙ, το Συμβούλιο έκανε ουσιαστικά δεκτό το προτεινόμενο κείμενο, με εξαίρεση το κείμενο σχετικά με τις συγκεντρώσεις βαρέων μετάλλων, το οποίο διαμόρφωσε σε χωριστό άρθρο (άρθρο 11) για να ενισχύσει το κείμενο αυτό. Ωστόσο, το Συμβούλιο δέχθηκε τις τιμές που είχε προτείνει αρχικά η Επιτροπή και όχι τις αυστηρότερες τιμές που πρότεινε η Επιτροπή κατόπιν της γνώμης του Κοινοβουλίου. Συγκεκριμένα, οι τιμές που επελέγησαν είναι οι τιμές που έχουν γίνει δεκτές και εφαρμόζονται σε διεθνές επίπεδο [CONEG - Συνασπισμός των κυβερνητών των βορειοανατολικών πολιτειών (ΗΠΑ)] ενώ οι πλέον αυστηρές τιμές στοχεύουν κυρίως τη λιπασματοποίηση.

η) Συστήματα πληροφόρησης (Άρθρο 12 και παραρτήματα ΙΙΙ)

Το Συμβούλιο απλοποίησε τη διάταξη αυτή, θεωρώντας ότι στόχος της συλλογής δεδομένων πρέπει να είναι η συμβολή στο να μπορέσουν τα κράτη μέλη και η Επιτροπή να εποπτεύσουν την υλοποίηση των στόχων που ορίζει η παρούσα οδηγία.

Τα παράρτημα ΙΙΙ, κατά συνέπεια, έχει επίσης απλοποιηθεί. Θα πρέπει να προσαρμοσθεί από την Επιτροπή, σύμφωνα με τη διαδικασία της επιτροπής. Για την ορθολογική οργάνωση της διαβίβασης των εθνικών δεδομένων, το Συμβούλιο προέβλεψε ότι τα δεδομένα αυτά θα χορηγούνται μαζί με τις εθνικές εκθέσεις για την εφαρμογή της οδηγίας.

θ) Οικονομικά μέσα (Άρθρο 15)

Το Συμβούλιο δέχθηκε το κείμενο που είχε προτείνει αρχικά η Επιτροπή και θεώρησε ιδίως ότι δεν είναι σκόπιμο να επαναληφθούν κριτήρια που προκύπτουν από τη συνθήκη. Όσον αφορά ενδεχόμενα κοινοτικά οικονομικά μέσα, διαπίστωσε ότι η Επιτροπή είναι ελεύθερη να υποβάλει σχετικές προτάσεις.

ι) Κοινοποίηση (Άρθρο 16)

Το Συμβούλιο προσάρμοσε το κείμενο αυτό σύμφωνα με την κοινή του θέση για την πρόταση οδηγίας του Συμβουλίου που τροποποιεί σημαντικά για δεύτερη φορά την οδηγία 83/189/ΕΟΚ για την καθιέρωση διαδικασίας πληροφόρησης στον τομέα των προτύπων και τεχνικών κανονισμών (6).

ια) Υποχρέωση υποβολής έκθεσης (Άρθρο 17)

Το Συμβούλιο απλοποίησε το κείμενο υπό το φως της οδηγίας του 91/692/ΕΟΚ για την τυποποιηση και τον εξορθολογισμό των εκθέσεων (7).

λ) Προσαρμογή στην τεχνική πρόοδο και ειδικά μέτρα (Άρθρα 19 και 20)

Το Συμβούλιο περιόρισε την προσαρμογή αυτή στις καθαρά τεχνικές πλευρές. Τα άλλα στοιχεία του κειμένου που προτείνει η Επιτροπή καλύπτονται από ένα νέο άρθρο σχετικό με τα ειδικά μέτρα (άρθρο 20). Εν προκειμένω, το Συμβούλιο προβλέπει, αφενός, τη διαδικασία της επιτροπής, και αφετέρου, τις εκθέσεις της Επιτροπής συνοδευόμενες, ενδεχομένως από προτάσεις.

ιγ) Επιτροπή (Άρθρο 21)

Το Συμβούλιο δέχθηκε την τροπολογία του Κοινοβουλίου και προέβλεψε επιτροπή του τύπου ΙΙΙα.

ιδ) Μεταφορά στο εθνικό δίκαιο (Άρθρο 22)

Το Συμβούλιο προσέθεσε δύο παραγράφους: η παράγραφος 4 του άρθρου αυτού περιλαμβάνει μία εξαίρεση για τις συσκευασίες που χρησιμοποιούνται πριν από την ημερομηνία έναρξης της ισχύος της οδηγίας για ένα συγκεκριμένο προϊόν το οποίο θα διατεθεί στην αγορά μετά την ημερομηνία αυτή, όπως π.χ. στην περίπτωση του κρασιού Πορτό. Η τελευταία παράγραφος περιλαμβάνει μεταβατική ρήτρα για τις συσκευασίες που έχουν κατασκευαστεί σύμφωνα με τις ισχύουσες νομοθεσίες πριν από την ημερομηνία έκδοσης της οδηγίας.

4.2. Τροπολογίες του Ευρωπαϊκού Κοινοβουλίου που ενσωματώθηκαν στην πρόταση της Επιτροπής και περιλαμβάνονται στην κοινή θέση

Προοίμιο

Σύμφωνα με το ψήφισμά του της 8ης Ιουνίου 1993 όσον αφορά την ποιότητα της διατύπωσης της κοινοτικής νομοθεσίας (8), το Συμβούλιο κρίνει ότι το προοίμιο θα πρέπει να αιτιολογεί με απλούς όρους το διατακτικό. Κατά συνέπεια, το Συμβούλιο έλαβε υπόψη του μόνο τις τροπολογίες του Κοινοβουλίου που δεν υπερβαίνουν την αιτιολόγηιση των διαφόρων άρθρων της κοινής θέσης.

- παράγραφοι του αιτιολογικού αριθ. 2 και 5 (τροπολογία αριθ. 22): το Συμβούλιο έλαβε σε ένα βαθμό υπόψη του την τροπολογία αυτή με τη γενική αρχή που διατυπώνεται στην αιτιολογική παράγραφο αριθ. 2 και στην αιτιολογική παράγραφο αριθ. 5 με την αναφορά στην κοινοτική στρατηγική,

- αιτιολογική παράγραφος αριθ. 4 (τροπολογία αριθ. 1): το Συμβούλιο δέχθηκε την τροπολογία αυτή, προσαρμόζοντας συγχρόνως τη διατύπωση του δεύτερου μέρους της φράσης,

- αιτιολογική παράγραφος αριθ. 6 (τροπολογία αριθ. 4): πρβ. το σημείο 4.1 στοιχείο α) παραπάνω,

- αιτιολογική παράγραφος αριθ. 15 (τροπολογία αριθ. 20): το Συμβούλιο έλαβε υπόψη του την τροπολογία αυτή σιωπηρά (πρβ. το άρθρο 4 παράγραφος 5),

- αιτιολογική παράγραφος αριθ. 16 (τροπολογίες αριθ. 13): το Συμβούλιο δέχθηκε τον όρο «ανάκτηση αλλά όχι την αναφορά στη μέγιστη επιστροφή των συσκευασιών και των απορριμμάτων συσκευασίας, εφόσον δεν έχει δεχθεί την ιδέα αυτή ούτε στο άρθρο 5,

- αιτιολογική παράγραφος αριθ. 18 (τροπολογίες αριθ. 11 και 14): το Συμβούλιο δέχθηκε τον όρο « ανακυκλώσιμη» όσον αφορά την τροπολογία αριθ. 11. Όσο δε για την τροπολογία αριθ. 14, επανέλαβε την ιδέα του κειμένου αυτού, στο βαθμό που συμβιβάζεται με τα άρθρα 7, 7β και με το παράρτημα ΙΙ, όπως έχουν διατυπωθεί από το Συμβούλιο. Δεν δέχθηκε την αναφορά στις ουσίες εκτός των βαρέων μετάλλων, εφόσον αυτές δεν αναφέρονται στο άρθρο 7β,

- αιτιολογική παράγραφος αριθ. 22 (τροπολογία αριθ. 17): το Συμβούλιο έλαβε υπόψη του την τροπολογία αυτή στην παρούσα γενικότερη θεώρηση. Εξάλλου, δεν έλαβε υπόψη του την ιδέα των προτύπων σχετικά με το ελάχιστο ποσοστό των ανακυκλωμένων υλικών, ιδέα η οποία δεν ανταποκρίνεται στα σχετικά άρθρα της κοινής θέσης,

- αιτιολογική παράγραφος αριθ. 23 (τροπολογία αριθ. 18): το Συμβούλιο δέχθηκε την τροπολογία αυτή,

- αιτιολογική παράγραφος αριθ. 28 (τροπολογία αριθ. 12): το Συμβούλιο δέχθηκε τμήμα της τροπολογίας αυτής (πρβ. παρακάτω την παρατήρηση για την τροπολογία αριθ. 60 σχετικά με το άρθρο 11),

- άρθρο 3 παράγραφος 4 (τροπολογία αριθ. 30): το Συμβούλιο δέχθηκε σχεδόν κατά γράμμα την τροπολογία αυτή,

- άρθρο 3 παράγραφος 9 (τροπολογία αριθ. 33): το Συμβούλιο προσέθεσε τους όρους «ή αναερόβιες» και αντικατέστησε, όπως στο επόμενο σημείο, τον όρο «κοπρόχωμα» από τον ακριβέστερο όρο «σταθεροποιημένες οργανικές βελτιώσεις»,

- άρθρο 3 παράγραφος 10 (τροπολογία αριθ. 32): το Συμβούλιο δέχθηκε την τροπολογία αυτή και τη συμπλήρωσε προκειμένου να αποφευχθεί το ανεπιθύμητο αποτέλεσμα να καλύπτεται η βιομεθανοποίηση, η οποία μεσολαβεί κανονικά,

- άρθρο 3 παράγραφος 12 (τροπολογία αριθ. 35): το Συμβούλιο δέχθηκε τον όρο «εισαγωγείς» , αλλά προτίμησε να περιορίσει τον ορισμό στους οικονομικούς παράγοντες υπό τη στενή έννοια του όρου, ώστε να μπορεί να γίνεται διάκριση μεταξύ αυτών και των δημόσιων αρχών στο άρθρο 5 δεύτερο εδάφιο,

- άρθρο 6 παράγραφος 1 (τροπολογίες αριθ. 87 και 37): το Συμβούλιο δέχθηκε το χρονοδιάγραμμα που πρότεινε το Κοινοβούλιο, αλλά με διαφορετικά ποσά και υπό τη μορφή ψαλίδας, όπως έχει ήδη εξηγηθεί παραπάνω στο σημείο 4.1 στοιχείο ε). Θεώρησε, επιπλέον, ότι είναι αναγκαίο ένα ελάχιστο ποσοστό για την ανακύκλωση, προκειμένου να εξασφαλισθεί η ανακύκλωση όλων των υλικών,

- άρθρο 6 παράγραφος 2 (τροπολογία αριθ. 38): το Συμβούλιο δέχθηκε σχεδόν κατά γράμμα την τροπολογία αυτή,

- άρθρο 7 (τροπολογίες αριθ. 84 και 44): το Συμβούλιο έλαβε υπόψη του τα περισσότερα στοιχεία που περιλαμβάνονται στις τροπολογίες αυτές,

- άρθρο 8 (τροπολογίες αριθ. 46, 48, 49 και 50): το Συμβούλιο έλαβε υπόψη του τις τροπολογίες αυτές, στο βαθμό που συμβιβάζονταν με την προσέγγισή του να αποφασίσει για τα σήματα, το αργότερο δύο χρόνια μετά την έγκριση της οδηγίας,

- άρθρο 9 παράγραφος 1 (τροπολογία αριθ. 52): το Συμβούλιο δέχθηκε τους όρους «στην παρούσα οδηγία»,

- άρθρο 10 (πρώην άρθρο 12 - τροπολογία αριθ. 62): το Συμβούλιο δέχθηκε τα διάφορα στοιχεία αυτής της τροπολογίας, όπως είχε γίνει δεκτή από την Επιτροπή, είτε άμεσα (ελάχιστη περιεκτικότητα σε ανακυκλωμένα υλικά), είτε έμμεσα (συσκευασίες που υπόκεινται σε λιπασματοποίηση, καλυπτόμενες από την αναφορά στο παράρτημα ΙΙ),

- άρθρο 13 (τροπολογία αριθ. 57): το Συμβούλιο δέχτηκε την προθεσμία των δύο ετών,

- άρθρο 22 (τροπολογία αριθ. 64): το Συμβούλιο δέχτηκε το κείμενο σχετικά με τις ισχύουσες διατάξεις,

- παράρτημα ΙΙ σημείο 1 τρίτη περίπτωση (τροπολογία αριθ. 75): το Συμβούλιο δέχθηκε τους αμφισβητηθέντες όρους,

- παράρτημα ΙΙ σημείο 3 στοιχείο α) (τροπολογία αριθ. 79): το Συμβούλιο δέχτηκε την τροπολογία αυτή,

- παράρτημα ΙΙ σημείο 3 στοιχείο δ) (τροπολογία αριθ. 88): το Συμβούλιο δέχτηκε σε μεγάλο βαθμό την τροπολογία αυτή, αλλά θεώρησε ότι δεν είναι ρεαλιστική η απαίτηση για τη δυνατότητα βιοαποικοδόμησης κατά 100 %.

4.3. Τροπολογίες του Ευρωπαϊκού Κοινοβουλίου που έγιναν δεκτές από την Επιτροπή και δεν καταχωρήθηκαν στο κείμενο της κοινής θέσης

- τροπολογία αριθ. 1: το Συμβούλιο διαπίστωσε ότι η τροπολογία αυτή δεν αντιστοιχεί στο κείμενο των σχετικών άρθρων της κοινής του θέσης,

- τροπολογία αριθ. 7: το Συμβούλιο θεωρεί ότι πρέπει να αποσκοπεί στην καλύτερη δυνατή ισορροπία μεταξύ της λειτουργίας της εσωτερικής αγοράς και της προστασίας του περιβάλλοντος και όχι στην προστασία των καταναλωτών,

- τροπολογία αριθ. 8 δεύτερη περίπτωση: η τροπολογία αυτή δεν αντιστοιχεί στα σχετικά άρθρα της κοινής θέσης,

- τροπολογία αριθ. 16: το Συμβούλιο, έχοντας αναβάλει την απόφασή του για κοινοτικά σήματα, δεν θεώρησε σκόπιμο να προβλέψει ένα τέτοιο κείμενο στο στάδιο αυτό,

- τροπολογία αριθ. 21: η τροπολογία αυτή δεν αντιστοιχεία στα σχετικά άρθρα της κοινής θέσης,

- τροπολογία αριθ. 23: σύμφωνα με την προαναφερόμενη απόφασή του, το Συμβούλιο δεν θεώρησε σκόπιμο να δεχθεί την τροπολογία αυτή,

- τροπολογίες αριθ. 29, 31 και 115: το Συμβούλιο θεωρεί ότι οι συσκευασίες μικρού μεγέθους δεν χρειάζεται να αντιμετωπίζονται κατά ειδικό τρόπο στα πλαίσια των ποσοτικών στόχων που έχουν εγκριθεί για την πρώτη περίοδο των έντε ετών. Το άρθρο 20 προβλέπει ειδικά μέτρα για τις περιπτώσεις που οι συσκευασίες αυτές δημιουργούν ιδιαίτερες δυσχέρειες κατά την εφαρμογή της οδηγίας. Όσον αφορά τη βιομεθανοποίηση, το Συμβούλιο δεν την δέχτηκε ως μέθοδο ανακύκλωσης προκειμένου να μπορέσει να καλύψει με την ανακύκλωση όλες τις μεθόδους παραγωγής καυσίμων υποκατάστασης,

- τροπολογία αριθ. 34: στο άρθρο 3 παράγραφος 5 το Συμβούλιο προτίμησε τον όρο «έναν ελάχιστο αριθμό διαδρομών», που είχε προτείνει αρχικά η Επιτροπή και δεν θεώρησε αναγκαίο να δεχτεί την αναφορά στα βοηθητικά προϊόντα,

- τροπολογία αριθ. 41: το Συμβούλιο θεωρεί ότι η τροπολογία αυτή καλύπτεται ως ένα βαθμό από το άρθρο 13 σχετικά με την ενημέρωση για τους χρήστες συσκευασιών,

- τροπολογία αριθ. 56 (πρώτο εδάφιο): το Συμβούλιο θεώρησε τη διάταξη αυτή περιττή,

- τροπολογία αριθ. 65: το Συμβούλιο θεώρησε ότι οι προσθήκες που ζήτησε το Κοινοβούλιο δεν είναι αναγκαίες,

- τροπολογία αριθ. 106 και 45: το Συμβούλιο δεν θεώρησε αναγκαία την αναφορά εν προκειμένω στις μικρομεσαίες επιχειρήσεις, αντίθετα από το άρθρο 12 παράγραφος 4.

4.4. Τροπολογίες του Ευρωπαϊκού Κοινοβουλίου που δεν δέχτηκε η Επιτροπή

- τροπολογία αριθ. 8 (πρώτη περίπτωση), 9 και 15: αυτές οι αιτιολογικές παράγραφοι δεν ανταποκρίνονται στα σχετικά άρθρα της κοινής θέσης,

- τροπολογία αριθ. 19: δεδομένου ότι το Συμβούλιο δέχτηκε μια απλοποιημένη εκδοχή του άρθρου 12 για τα συστήματα ενημέρωσης, μια τέτοια αιτιολογική παράγραφος θα ήταν άνευ αντικειμένου,

- τροπολογία αριθ. 25: το άρθρο 7 σχετικά με τα συστήματα επιστροφής, συλλογής και ανάκτησης δεν αποκλείει την ιδέα του κειμένου αυτού. Το Συμβούλιο, ωστόσο, δεν θεώρησε σκόπιμο να καταχωρήσει αυτήν την αιτιολογική παράγραφο,

- τροπολογία αριθ. 26: το Συμβούλιο διαπίστωσε ότι το υλικό αυτό ρυθμίζεται από τον κανονισμό (ΕΟΚ) αριθ. 259/93 της 1ης Φεβρουαρίου 1993, για τις μεταφορές αποβλήτων (9),

- τροπολογίες αριθ. 28 και 29 καθώς και αριθ. 31 και 115: το Συμβούλιο θεώρησε ότι είναι σκοπιμότερο να μην εισαχθούν οι προτεινόμενες εξαιρέσεις, αλλά να προβλεφθούν ειδικά μέτρα ως προς τα εν λόγω είδη συσκευασιών (άρθρο 20),

- τροπολογίες αριθ. 87 και 37α α) και β) α): το Συμβούλιο έλαβε υπόψη του στο άρθρο 5 την πρόταση σχετικά με τα συστήματα επαναχρησιμοποίησης, αλλά θεώρησε ότι δεν είναι σκόπιμο να δεχτεί την ιδέα ενός ελάχιστου ποσοστού ανακυκλωμένων υλικών (παράλαβε επίσης το άρθρο 6 παράγραφος 2 και το άρθρο 10 δεύτερο εδάφιο τρίτη περίπτωση),

- τροπολογία αριθ. 39: το Συμβούλιο δεν θεώρησε σκόπιμο να υπερβεί τη διάταξη του άρθρου 4,

- τροπολογία αριθ. 42: το Συμβούλιο έλαβε υπόψη του την τροπολογία αυτή στο άρθρο 6 παράγραφος 3,

- τροπολογία αριθ. 52: το Συμβούλιο προτίμησε να περιοριστεί στις συνήθεις διατάξεις της νέας προσέγγισης στον τομέα της εναρμόνισης της διάθεσης των προϊόντων στην αγορά,

- τροπολογία αριθ. 54 και 55: το Συμβούλιο δέχτηκε μια λύση που προσεγγίζει την προτεινόμενη από την Επιτροπή λύση, η οποία δεν συμβιβάζεται με το προτεινόμενο σύστημα. Το Συμβούλιο δεν θεώρησε σκόπιμο να αναφερθεί στη συλλογή πληροφοριών σχετικά με τον τοξικό χαρακτήρα των υλικών συσκευασίας,

- τροπολογία αριθ. 56: το Συμβούλιο δεν έκρινε ότι είναι σκόπιμο να γίνει δεκτή η αναφορά στις περιφερειακές και τοπικές διοικήσεις,

- τροπολογία αριθ. 57 (δεύτερο εδάφιο): το Συμβούλιο θεωρεί ότι το άρθρο 13 είναι επαρκές,

- τροπολογία αριθ. 58 και 59: το Συμβούλιο δεν θεώρησε κατάλληλες αυτές τις δύο τροπολογίες,

- τροπολογία αριθ. 61: το Συμβούλιο προτίμησε να υπαγάγει πολλά από τα σημεία αυτά στην τυποποίηση (άρθρο 10). Άλλα σημείο καλύπτονται ως ένα βαθμό από άλλα άρθρα ή από το προοίμιο. Τέλος, ως προς ορισμένα σημείο, το Συμβούλιο θεώρησε ότι οι σχετικές πρόοδοι θα προκύψουν από τη συγκεκριμένη εφαρμογή της οδηγίας.

- τροπολογία αριθ. 63: το Συμβούλιο θεώρησε ακατάλληλη μια τέτοια διάταξη,

- τροπολογία αριθ. 66: όσον αφορά το πρώτο σημείο, το Συμβούλιο προέβλεψε στο άρθρο 6 παράγραφος 6 διάταξη που αφορά τις κατάλληλες δυνατότητες σε περίπτωση υπέρβασης των ποσοστικών στόχων από ορισμένα κράτη μέλη. Το σημείο 2 δεν κρίθηκε σκόπιμο από το Συμβούλιο.

- τροπολογία αριθ. 68: το Συμβούλιο δέχτηκε την τροπολογία αυτή,

- τροπολογία αριθ. 72: το Συμβούλιο ακολούθησε την πρόταση της Επιτροπής,

- τροπολογία αριθ. 74: το Συμβούλιο δέχτηκε τον όρο ανακύκλωση,

- τροπολογία αριθ. 77 και 78: το Συμβούλιο δεν έκρινε σκόπιμο να δεχτεί τις τροπολογίες αυτές,

- τροπολογία αριθ. 104: το Συμβούλιο προτίμησε το κείμενο της Επιτροπής,

- τροπολογία αριθ. 112: το Συμβούλιο δεν συμμερίζεται την άποψη ότι εν προκειμένω πρέπει να χρησιμοποιούνται κοινοτικοί πόροι.

(1) ΕΕ αριθ. C 263 της 12. 10. 1992.

(2) Παράβαλε ΕΕ αριθ. C 194 της 19. 7. 1993, σ. 154.

(3) ΕΕ αριθ. C 129 της 10. 5. 1993.

(4) ΕΕ αριθ. C 285 της 21. 10. 1993.

(5) ΕΕ αριθ. L 78 της 26. 3. 1991.

(6) Έγγρ. 9594/93 ECO 264 PRO-COOP 49.

(7) ΕΕ αριθ. L 377 της 31. 12. 1991, σ. 48.

(8) ΕΕ αριθ. C 166 της 17. 6. 1993.

(9) ΕΕ αριθ. L 30 της 6. 2. 1993, σ. 1.